Vičiūnų grupė

Vičiūnų grupė, taip pat VIČI, Vičiūnai – lietuviško kapitalo įmonė, žinoma Lietuvoje ir užsienyje kaip krabų lazdelių ir kitų produktų iš surimio bei žuvies gamintoja. „Vičiūnų“ įmonių grupė istoriją skaičiuoja nuo  1991 m. Būstinė įsikūrusi Kaune, Karaliaus Mindaugo pr. 38.

Grupė su „VIČI“ prekių ženklu tiekia savo produkciją vartotojams į dešimtis pasaulio šalių. Įmonių grupę sudaro apie 80 įmonių įvairiose šalyse, produkciją tiekia 8 grupės fabrikai. Grupėje dirba daugiau nei 8 000 žmonių. Žymesnės grupės įmonės, gaminančios atvėsintus ir šaldytus maisto produktus:https://www.viciunaigroup.eu/apie-mus/imoniu-grupe
 Plungėje – UAB „Plungės kooperatinė prekyba“, UAB „Vičiūnai ir partneriai“, UAB „Baltic food partners“, UAB „Plungės duona“, UAB „Orka foods“.
 Kaune – UAB „Baltic fish export“.
 Taline (Estija) – AS „Paljassaare Kalatoostus“.
 Santandere (Ispanija) – S.L.U. „Sistemos Britor“

Grupės produktų „krepšelyje“ yra daugiau kaip 3 tūkst. pavadinimų prekių, pažymėtų „Viči“, „Esva“, „Columbus“, „Rido“ ir kitais prekių ženklais. Grupės prekybos kompanijos atstovauja prekių ženklams „Hortex“, „McCain“, „Nestle“, „Dujardin“. Taip pat veikia prekyba „HORECA“ sektoriuje (maitinimo, apgyvendinimo paslaugos).

 Kritika 

Ukrainos vyriausybė įtraukė „Vičiūnų grupę“ į Rusijos–Ukrainos karo rėmėjų sąrašą, nes nenutraukė veiklos Rusijoje.Ukrainos korupcijos prevencijos agentūra įtraukė „Vičiūnų grupę“ į karo rėmėjų sąrašą vz.lt 2024-01-04 Padalinio Kaliningrado srityje vadovai lietuviai susitikimuose Maskvoje atstovavo Rusijai.„Vičiūnai-Rus“ vadovai lietuviai susitikimuose Maskvoje atstovavo Rusijai lrt.lt 2024-03-14

LRT žurnalistinis tyrimas atskleidė, kad Vičiūnų grupė į Rusiją daug kartų eksportavo kariniam naudojimui skirtus komponentus.

 Šaltiniai 

 Nuorodos 

 Oficiali svetainė

Kategorija:Kauno įmonės
Kategorija:Plungė
Kategorija:Lietuvos maisto pramonės įmonės